GLOW:ส่องปี 60-61 ยีลด์สูงสุดในกลุ่มแนะนำ”ซื้อ” ราคาเป้าหมาย 90.00 บาท
GLOW:ส่องปี 60-61 ยีลด์สูงสุดในกลุ่มแนะนำ"ซื้อ" ราคาเป้าหมาย 90.00 บาท
27 ม.ค. 2560

บล.กสิกรไทย ระบุในบทวิเคราะห์วันนี้(27ม.ค.)ว่า บริษัท โกลว์ พลังงาน จำกัด (มหาชน) หรือ GLOW คงคำแนะนำ “ซื้อ” สำหรับ GLOW ด้วยราคาเป้าหมายเท่าเดิมที่ 90 บาท โดยมองว่าราคาที่ลงมาก่อนหน้านี้ ทำให้มี upside เพียงพอในการเข้าซื้อ ในขณะที่ downside นั้นค่อนข้างจำกัด
ในขณะที่มองว่าช่วงครึ่งปีแรกปี 60 นั้นอาจจะมี catalyst ต่อราคาหุ้นจากประเด็นการจ่ายเงินปันผล ซึ่งคาว่า GLOW จะจ่ายปันผล 4.29 บาทต่อหุ้น สำหรับผลประกอบการครึ่งหลังปี 59  ซึ่งคาดว่า XD จะอยู่ในช่วงปลายเดือน เม.ย.
ทั้งนี้คาดการณ์กำไรปกติไตรมาส 4/59 ที่ 1.39 พันลบ. ลดลง21.3%เทียบช่วงเดียวกันของปีก่อนจาก coal spread ที่แคบลงจากราคาถ่านหินที่ปรับตัวเพิ่มขึ้น และลดลง 34.5% เทียบไตรมาสก่อนหน้า จาก seasonal factor เนื่องจากโรงไฟฟ้า IPP นั้นเดินเครื่องเต็มชั่วโมงสัญญาตามปกติ ทั้งนี้คาดว่ากำไรสุทธิจะอยู่ที่ 1.07 พันลบ. โดยอาจจะมีผลกระทบจากขาดทุนอัตราแลกเปลี่ยนประมาณ 300 ลบ.
นอกจากนี้จากราคาถ่านหินที่ปรับตัวขึ้นมาค่อนข้างมาก เรามองว่าจะกดดัน margin ในช่วงครึ่งปีแรก และทำให้กำไรในปี 2560 ปรับตัวลดลงน้อยกว่าปี 2559 แต่อย่างไรก็ตามจากดอกเบี้ยจ่ายที่ลดลง จะทำให้กำไรในปี 2561 พลิกตัวกลับขึ้นมา นอกจากนี้มองว่า GLOW จะจ่าย dividend yield เยอะที่สุดในกลุ่มสำหรับปี 2560-61 ที่ 7.3% ซึ่งเป็นระดับที่น่าสนใจ ทั้งนี้ราคาปัจจุบันซื้อขายอยู่ที่ PER/PBV ปี 2560 ที่ 14.4x/2.47x คิดเป็น +0.88SD/+0.63SD ตามลำดับ